
TEHNISKĀ PIEDĀVĀJUMA SAGATAVOŠANAS UZDEVUMS


1. Pretendentam, iesniedzot piedāvājumu, jāsagatavo pakalpojumu realizācijas piedāvājums saskaņā ar zemāk norādīto uzdevumu prezentācijā pdf formātā.

1.1. Tūrisma veicināšanas video, banneru un meklētājsistēmu reklāmas kampaņas realizācijas piedāvājums.
1.1.1. Pretendentam jāsagatavo mediju plāns, tā pamatojums iekļaujot pretendenta veikto darbību aprakstu nosakot KPI (rezultivitātes kritēriji, abreviatūra no angļu valodas termina key performance indicator), kuriem, pretendents rekomendē sekot, sagatavojot un realizējot mediju plānu, kā arī jāiekļauj rezultātu optimizācijas apraksts un/vai prezentācija, budžeta, formātu plānojuma pamatojums u.c. informācija, kas nepieciešama kampaņas realizācijas atspoguļojumā un pretendenta ieskatā palīdzēs pasūtītājam efektīvi sasniegt mērķus. 
1.1.2. Informācija mediju plāna un tā pamatojuma aprakstam nepieciešamā informācija:

1.1.2.1. Reklāmas kampaņas mērķi:
1.1.2.1.1. Ņemot vērā populārākajos vasaras galamērķos Eiropā izplatītos karstuma viļņus, aicināt kā savu vasaras galamērķi izvēlēties Rīgu, kur vasaru var izbaudīt patīkamā temperatūrā;
1.1.2.1.2. Primāri: veicināt tūristu skaita pieaugumu no Somijas, Norvēģijas un Polijas par 20%; sekundāri: uzturēt Lietuvas un Igaunijas tūristu plūsmu
1.1.2.1.3. Palielināt liveriga.com mājas lapas apmeklējumu no Somijas, Polijas, Norvēģijas;
1.1.2.2. Izmantojamās mediju grupas: Meta un Google (t.sk.Youtube).
1.1.2.3. Pieejamie reklāmas risinājumi: animēti un statiski reklāmas banneri un video klipi pēc Pretendenta pieprasījuma nepieciešamajos izmēros, garumos un formātos. Sagatavojot tehnisko piedāvājumu jāpieņem, ka pretendentam (konkursā uzvarējušajam pretendentam) nebūs jāgatavo reklāmas risinājumi un tam nav jāatvelē daļa budžeta no zemāk norādītā.
1.1.2.4. Reklāmas saturs: būs pieejami reklāmas risinājumi par šādām tēmām – Rīgas patīkamais klimats vasaras periodā; aktīvās atpūtas iespējas, Rīgā pieejamās labiekārtotās peldvietas, t.sk. Zilā karoga peldvietas, jūras tuvums (tikai 30 minūšu brauciens no pilsētas centra), plašā zaļā zona pilsētas centrā; Michelin ieteikto restorānu ceļvedis un gastronomijas kultūra, naktsdzīve u.c. 
1.1.2.5. Mediju budžets iekļaujot atlīdzību izpildītājam (komisijas maksu), bet neiekļaujot PVN: 100000 EUR.
1.1.3. Provizoriskais budžeta sadalījums pa mediju grupām:
1.1.3.1. Meta grupa: ne mazāk kā 30% no kopējā budžeta.
1.1.3.2. Google grupa (t.sk. Youtube): ne mazāk kā 30% no kopējā budžeta.
1.1.3.3. Iesniedzot piedāvājumu pretendents var piedāvāt arī mazāk kā 30% kādā no augstāk minētajām mediju grupām to attiecīgi pamatojot. Izvērtējot piedāvājumu Pasūtītājs izskatīs pamatojumu un argumentāciju un attiecīgi vērtēs tā piemērotību dotajai situācijai un mērķiem.
1.1.4. Mērķauditorija:
Kampaņu mērķauditorija ir mērķa valstu iedzīvotāji, kas meklē jaunas idejas un jaunus iespaidus; ceļo gan grupās, gan individuāli, ar ģimenēm vai draugiem, ar privāto vai sabiedrisko transportu. 
Mērķa tirgi: primāri Polija (Gdaņska un Varšava), Somija (Helsinki un Tampere), Norvēģija (Oslo); Lietuva, Igaunija. Pretendents var sniegt savas rekomendācijas par mērķa valstu sasniegšanas stratēģiju (piemēram, rekomendēt neizvēlēties kādu no sekundārajiem tirgiem, tā vietā optimizējot budžetu prioritārajām valstīm). 
Mērķa grupas raksturojums (Tūristu apmierinātības pētījums 2023)
· 49% gadījumu Rīgu apmeklē pāris; 
· 27% gadījumos ģimenes ar bērniem; 
· Augsts un virs vidējā ienākumu līmenis; 
· Vidēji Rīgā uzturas 3 naktis; 
· Būtiski pieaudzis tūristu skaits, kas Rīgā ierodas ar auto (39% salīdzinot ar 22% 2018. gadā); 
· Net Promoter Score 53.2; 
· Tūristu nosauktās Rīgas priekšrocības, kuras var ņemt vērā izstrādājot piedāvājumu: 
· Autentisks kultūras mantojums;
· Ērti sasniedzama;
· Rīgas kā tūristu galamērķa pievilcīgais tēls.
· Piedāvājuma un cenas atbilstība (Value for money);
· Kopējās ceļojuma izmaksas;
· Draugu/ radinieku rekomendācijas.

1.1.5. Kampaņas periods:
01.04.2024.-30.06.2024.

1.2. Pretendentam jāsagatavo ārējā un iekšējā SEO pakalpojuma piedāvājums 3 mēnešu periodam, tā pamatojums, iekļaujot pretendenta veikto darbību aprakstu sniedzot pakalpojumu, nosakot KPI (rezultivitātes kritēriji, abreviatūra no angļu valodas termina key performance indicator), kuriem, pretendents rekomendē sekot, sagatavojot un realizējot SEO pakalpojumus, kā arī rīkus, ko pretendents izmantotu, veiktos soļus (darbības). Pretendents var norādīt citu informāciju, kas nepieciešama SEO pakalpojumu atspoguļojumā un pretendenta ieskatā palīdzēs pasūtītājam efektīvi sasniegt mērķus. 

1.2.1. SEO Pakalpojumu piedāvājuma un tā pamatojuma aprakstam nepieciešamā informācija:
1.2.2. SEO aktivitāšu mērķi: saskaņā ar konkursa tehniskajā specifikācijā norādītajiem.
1.2.3. Gadījumā, ja SEO pakalpojumi ietver tekstuālas reklāmas izveidošanu un izvietošanu, satura radīšanu (piemēram, blogos u.tml.) un hipersaišu izvietošanu, kā arī teksta korekcijas pasūtītāja mājas lapā, jāņem vērā, ka SEO pakalpojumu sniegšanas ietvaros pretendentam būs jāsagatavo tekstuālās reklāmas un jāveic citu attiecināmo tekstu (tekstuālā satura) sagatavošana.
1.2.4. SEO pakalpojumu budžets, neiekļaujot PVN: 12000 EUR.

2. Jāņem vērā, ka tehniskais piedāvājums paredzēts pasūtītāja mājaslapas optimizācijai un reālai kampaņai, kas šobrīd paredzēta, un pretendenta piedāvājums var tik ņemts par pamatu kampaņas realizācijā. Tomēr Pasūtītājs, realizējot attiecīgo kampaņu, patur tiesības koriģēt pretendenta tehnisko piedāvājumu pēc saviem ieskatiem (t.sk. tā budžetu, periodu u.c. parametrus), kā arī lūgt izdarīt precizējumus realizācijas taktikā (faktiskajā piedāvājumā), vadoties no kampaņas mērķiem, mērķauditorijas, pieejamajiem līdzekļiem, aktuālās situācijas kampaņas realizācijas laikā u.c. citiem apstākļiem un nepieciešamības.





Šis dokuments ir parakstīts ar elektronisko parakstu (bez droša e-paraksta)
